CELEX: 52011XP0275
Language: lt
Date: 1308787200000
Title: Europos Centrinio Banko pirmininko skyrimas. Kandidatas Mario Draghi 2011 m. birželio 23 d. Europos Parlamento sprendimas dėl Tarybos rekomendacijos dėl Europos Centrinio Banko pirmininko skyrimo (10057/2011 – C7-0134/2011 – 2011/0804(NLE))

18.12.2012   
            
            
               LT
            
            
               Europos Sąjungos oficialusis leidinys
            
            
               CE 390/70
            
         2011 m. birželio 23 d., ketvirtadienisEuropos Centrinio Banko pirmininko skyrimas. Kandidatas Mario Draghi
   P7_TA(2011)0275
   2011 m. birželio 23 d. Europos Parlamento sprendimas dėl Tarybos rekomendacijos dėl Europos Centrinio Banko pirmininko skyrimo (10057/2011 – C7-0134/2011 – 2011/0804(NLE))
   2012/C 390 E/11
   (Konsultavimosi procedūra)
   
      Europos Parlamentas,
   
               —
            
            
               atsižvelgdamas į Tarybos 2011 m. gegužės 17 d. rekomendaciją (10057/2011) (1),
            
         
               —
            
            
               atsižvelgdamas į Sutarties dėl Europos Sąjungos veikimo 283 straipsnio 2 dalies antrą pastraipą, pagal kurią Europos Vadovų Taryba kreipėsi į Parlamentą dėl konsultacijos (C7-0134/2011),
            
         
               —
            
            
               atsižvelgdamas į Darbo tvarkos taisyklių 109 straipsnį,
            
         
               —
            
            
               atsižvelgdamas į Ekonomikos ir pinigų politikos komiteto pranešimą (A7-0229/2011),
            
         
               A.
            
            
               kadangi 2011 m. gegužės 20 d. raštu Europos Vadovų Taryba konsultavosi su Europos Parlamentu dėl Mario Draghi skyrimo Europos Centrinio Banko pirmininku aštuonerių metų kadencijai nuo 2011 m. lapkričio 1 d.,
            
         
               B.
            
            
               kadangi Europos Parlamento Ekonomikos ir pinigų politikos komitetas įvertino šio kandidato kvalifikaciją, pirmiausia atsižvelgdamas į Sutarties dėl Europos Sąjungos veikimo (toliau - SESV) 283 straipsnio 2 dalyje nustatytus reikalavimus ir į visiško Europos Centrinio Banko nepriklausomumo būtinybę pagal SESV 130 straipsnį, ir kadangi atlikdamas šį vertinimą komitetas gavo šio kandidato gyvenimo aprašymą ir atsakymus į jam išsiųstus raštu pateiktus klausimus,
            
         
               C.
            
            
               kadangi vėliau, 2011 m. birželio 14 d., komitetas surengė dviejų su puse valandų kandidato klausymą, kurio metu kandidatas pasakė įžanginę kalbą ir atsakė į komiteto narių klausimus,
            
         
               1.
            
            
               teikia teigiamą nuomonę dėl Tarybos rekomendacijos skirti Mario Draghi Europos Centrinio Banko pirmininku;
            
         
               2.
            
            
               paveda Pirmininkui perduoti šį sprendimą Europos Vadovų Tarybai, Tarybai ir valstybių narių vyriausybėms.
            
         
      (1)  OL L 150, 2011 6 9, p. 8.